钦定古今图书集成/明伦汇编/氏族典/第106卷 > 裴怀古
## 钦定古今图书集成/明伦汇编/氏族典/第106卷 > 裴怀古

按《唐书裴怀古传》：“怀古，寿州寿春人。仪凤中，补下邽
主簿，频迁监察御史。姚嶲道蛮反，命怀古驰驿往辑
之，遂定南方。阎知微使突厥，怀古监其军。默啜胁知
微称可汗，又欲官怀古不肯拜，遂囚军中，因得亡。而
素尪弱不能骑，宛转山谷间，仅达并州。迁祠部员外
郎。始安贼欧阳倩众数万，剽没州县，以怀古为桂州”
都督、招慰讨击使。未逾岭，遂以书谕祸福。贼迎降，怀
古轻骑赴之，倩等大喜，出降。岭外平，徙相州刺史。神
龙中，召为左羽林大将军，俄转幽州都督，卒于官。